FI Euroopan unionin virallinen lehti L 16/41

KOMISSION TÄYTÄNTÖÖNPANOPÄÄTÖS,

annettu 17 päivänä tammikuuta 2014,

Euroopan unionin vertailulaboratorioille myönnettävästä unionin taloudellisesta tuesta vuodeksi 2014

(tiedoksiannettu numerolla C(2014) 104)

(Ainoastaan englannin-, espanjan-, hollannin-, italian-, ranskan-, ruotsin-, saksan- ja tanskankieliset tekstit ovat todistusvoimaisia)

(2014/27/EU)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 31 artiklan 2 kohdan,

ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (2) ja erityisesti sen 32 artiklan 7 kohdan,

sekä katsoo seuraavaa:

(1) Euroopan parlamentin ja neuvoston asetuksen (EU, Euratom) N:o 966/2012 (3), jäljempänä ’varainhoitoasetus’, 84 artiklassa ja komission delegoidun asetuksen (EU) N:o 1268/2012 (4), jäljempänä ’soveltamissäännöt’, 94 artiklassa säädetään, että ennen kuin EU:n talousarviosta sitoudutaan menoihin, on tehtävä rahoituspäätös, jossa määritetään talousarviosta rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.

(2) Komission yksiköt ovat arvioineet ja hyväksyneet EU:n vertailulaboratorioiden vuonna 2013 toimittamat vuotta 2014 koskevat työohjelmat ja niitä vastaavat alustavat talousarviot.

(3) Unionin taloudellista tukea olisi myönnettävä asetuksen (EY) N:o 882/2004 32 artiklassa säädettyjen tehtävien suorittamiseen nimetyille EU:n vertailulaboratorioille niiden toimien yhteisrahoittamiseksi.Unionin taloudellisen tuen olisi oltava 100 prosenttia tukikelpoisista kustannuksista tässä päätöksessä myönnetyn EU:n taloudellisen tuen määrän rajoissa.

(4) Komission täytäntöönpanoasetuksessa (EU) N:o 135/2013 (5) vahvistetaan EU:n vertailulaboratorioiden järjestämiä seminaareja koskevat tukikelpoisuussäännöt. Lisäksi siinä rajataan taloudellinen tuki enintään 32 osallistujaan, kolmeen kutsuttuun puhujaan ja kymmeneen seminaariin osallistuvien kolmansien maiden edustajaan. Poikkeuksista tähän rajoitukseen olisi säädettävä joidenkin sellaisten Euroopan unionin vertailulaboratorioiden osalta, jotka tarvitsevat tukea yli 32 osanottajan osallistumista varten, jotta niiden seminaareista saataisiin paras mahdollinen tulos. Poikkeuksia voidaan myöntää erityisesti, jos EU:n vertailulaboratorio ottaa vastuulleen seminaarin johtamisen ja järjestämisen jonkin toisen Euroopan unionin vertailulaboratorion kanssa.

(5) Yhteisen tutkimuskeskuksen piiriin kuuluvien kuuden EU:n vertailulaboratorion välisistä suhteista tehdään vuosittain hallinnollinen sopimus, johon liittyy työohjelma ja sen talousarvio, koska Yhteinen tutkimuskeskus sekä terveys- ja kuluttaja-asioiden pääosasto ovat molemmat komission yksiköitä.

(6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla

Unioni myöntää laboratoriolle Laboratoire de sécurité des aliments (LSA), L’Agence nationale de sécurité sanitaire de l’alimentation, de l’environnement et du travail (ANSES), Maisons-Alfort, Ranska, taloudellista tukea 1 päivän tammikuuta 2014 ja 31 päivän joulukuuta 2014 väliselle ajanjaksolle seuraaviin toimiin:

a) maidon ja maitotuotteiden määritys ja testaus; kyseinen taloudellinen tuki saa olla enintään 360 000 euroa;

b) Listeria monocytogenes -bakteerin määritys ja testaus; kyseinen taloudellinen tuki saa olla enintään 413 000 euroa;

c) koagulaasipositiivisten stafylokokkien, Staphylococcus aureus mukaan lukien, määritys ja testaus; kyseinen taloudellinen tuki saa olla enintään 359 000 euroa.

2 artikla

Unioni myöntää laboratoriolle Rijksinstituut voor Volksgezondheid en Milieu (RIVM), Bilthoven, Alankomaat, taloudellista tukea zoonoosien (salmonellan) määritykseen ja testaukseen.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 497 000 euroa.

3 artikla

Unioni myöntää laboratoriolle Laboratorio de Biotoxinas Marinas, Agencia Española de Seguridad Alimentaria y Nutrición (Ministerio de Sanidad y Política Social), Vigo, Espanja, taloudellista tukea merellisten biotoksiinien seurantaan.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 330 000 euroa.

4 artikla

Unioni myöntää laboratoriolle Laboratory of the Centre for Environment, Fisheries and Aquaculture Science (CEFAS), Weymouth, Yhdistynyt kuningaskunta, taloudellista tukea 1 päivän tammikuuta 2014 ja 31 päivän joulukuuta 2014 väliselle ajanjaksolle seuraaviin toimiin:

a) simpukoiden bakteeri- ja virussaastumisen seuranta; kyseinen taloudellinen tuki saa olla enintään 344 000 euroa;

b) äyriäisten taudit; kyseinen taloudellinen tuki saa olla enintään 160 000 euroa.

5 artikla

Unioni myöntää laboratoriolle Istituto Superiore di Sanità (ISS), Rooma, Italia, taloudellista tukea 1 päivän tammikuuta 2014 ja 31 päivän joulukuuta 2014 väliselle ajanjaksolle seuraaviin toimiin:

a) Escherichia coli -bakteerin, verotoksinen E. coli (VTEC) mukaan lukien, määritys ja testaus; kyseinen taloudellinen tuki saa olla enintään 344 000 euroa;

b) loisten (etenkin Trichinella, Echinococcus ja Anisakis) määritys ja testaus; kyseinen taloudellinen tuki saa olla enintään 377 000 euroa;

c) asetuksen (EY) N:o 882/2004 liitteessä VII olevan I jakson 12 kohdan d alakohdassa tarkoitettujen tiettyjen aineiden jäämät; kyseinen taloudellinen tuki saa olla enintään 330 000 euroa.

6 artikla

Unioni myöntää laboratoriolle Statens Veterinärmedicinska Anstalt (SVA), Uppsala, Ruotsi, taloudellista tukea kampylobakteerin seurantaan.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 423 000 euroa.

7 artikla

Unioni myöntää laboratoriolle Fødevareinstituttet, Danmarks Tekniske Universitet (DTU), Kööpenhamina, Tanska, taloudellista tukea mikrobilääkeresistenssin seurantaan.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 517 000 euroa.

8 artikla

Unioni myöntää laboratoriolle Animal Health and Veterinary Laboratories Agency (entinen VLA), Addlestone, Yhdistynyt kuningaskunta, taloudellista tukea 1 päivän tammikuuta 2014 ja 31 päivän joulukuuta 2014 väliselle ajanjaksolle seuraaviin toimiin:

a) tarttuvien spongiformisten enkefalopatioiden seuranta; kyseinen taloudellinen tuki saa olla enintään 317 000 euroa;

b) poiketen siitä, mitä komission täytäntöönpanoasetuksen (EU) N:o 926/2011 (6) 10 artiklassa, sellaisena kuin se on muutettuna täytäntöönpanoasetuksella (EU) N:o 135/2013, säädetään, Euroopan unionin vertailulaboratorio on edellä mainittuun toimintaan liittyvän seminaarin osalta oikeutettu hakemaan taloudellista tukea yli 32:ta osallistujaa varten;

c) Newcastlen tauti; kyseinen taloudellinen tuki saa olla enintään 113 000 euroa;

d) lintuinfluenssa; kyseinen taloudellinen tuki saa olla enintään 403 000 euroa.

9 artikla

Unioni myöntää laboratoriolle Centre Wallon de Recherches agronomiques (CRA-W), Gembloux, Belgia, taloudellista tukea rehuissa esiintyvän eläinproteiinin määritykseen ja testaukseen.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 599 000 euroa.

10 artikla

Unioni myöntää viraston L’Agence nationale de sécurité sanitaire de l’alimentation, de l’environnement et du travail (ANSES) alaisuuteen kuuluvalle laboratoriolle Laboratoire de Fougères, Fougères, Ranska, taloudellista tukea asetuksen (EY) N:o 882/2004 liitteessä VII olevan I jakson 12 kohdan b alakohdassa tarkoitettujen tiettyjen aineiden jäämien osalta.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 512 000 euroa.

11 artikla

Unioni myöntää laboratoriolle Bundesamt für Verbraucherschutz und Lebensmittelsicherheit (BVL), Berliini, Saksa, taloudellista tukea asetuksen (EY) N:o 882/2004 liitteessä VII olevan I jakson 12 kohdan c alakohdassa tarkoitettujen tiettyjen aineiden jäämien osalta.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 512 000 euroa.

12 artikla

Unioni myöntää laboratoriolle RIKILT – Institute for Food Safety, part of Wageningen University & Research Centre, Wageningen, Alankomaat, taloudellista tukea asetuksen (EY) N:o 882/2004 liitteessä VII olevan I jakson 12 kohdan a alakohdassa tarkoitettujen tiettyjen aineiden jäämien osalta.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 512 000 euroa.

13 artikla

Unioni myöntää laboratoriolle Chemisches und Veterinäruntersuchungsamt (CVUA), Freiburg, Saksa, taloudellista tukea 1 päivän tammikuuta 2014 ja 31 päivän joulukuuta 2014 väliselle ajanjaksolle seuraaviin toimiin:

a) torjunta-ainejäämien määritys ja testaus eläinperäisissä elintarvikkeissa ja erittäin rasvapitoisissa tuotteissa; kyseinen taloudellinen tuki saa olla enintään 244 000 euroa;

b) dioksiinien ja PCB:eiden määritys ja testaus rehuissa ja elintarvikkeissa; kyseinen taloudellinen tuki saa olla enintään 510 000 euroa.

14 artikla

Unioni myöntää laboratoriolle Fødevareinstituttet, Danmarks Tekniske Universitet (DTU), Søborg, Tanska, taloudellista tukea viljoissa ja rehuissa olevien torjunta-ainejäämien määritykseen ja testaukseen.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 257 000 euroa.

15 artikla

Unioni myöntää laboratoriolle Laboratorio Agrario de la Generalitat Valenciana (LAGV) / Grupo de Residuos de Plaguicidas de la Universidad de Almería (PRRG), Almeria, Espanja, taloudellista tukea torjunta-ainejäämien määritykseen ja testaukseen hedelmissä ja vihanneksissa, mukaan lukien erittäin vesi- ja happopitoiset hyödykkeet.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 440 000 euroa.

16 artikla

Unioni myöntää laboratoriolle Chemisches und Veterinäruntersuchungsamt (CVUA), Stuttgart, Saksa, taloudellista tukea yhden jäämän määritysmenetelmillä tapahtuvaan torjunta-ainejäämien määritykseen ja testaukseen.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 428 000 euroa.

17 artikla

Unioni myöntää laboratoriolle Laboratorio Central de Veterinaria (LCV) de Algete, (Madrid), Espanja, taloudellista tukea afrikkalaisen hevosruton osalta.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 110 000 euroa.

18 artikla

Unioni myöntää laboratoriolle Pirbright Institute (entinen AFRC Institute for Animal Health), Pirbright, Yhdistynyt kuningaskunta, taloudellista tukea 1 päivän tammikuuta 2014 ja 31 päivän joulukuuta 2014 väliselle ajanjaksolle seuraaviin toimiin:

a) sian vesikulääritauti; kyseinen taloudellinen tuki saa olla enintään 61 000 euroa;

b) bluetongue-tauti; kyseinen taloudellinen tuki saa olla enintään 266 000 euroa;

c) suu- ja sorkkatauti; kyseinen taloudellinen tuki saa olla enintään 396 000 euroa.

19 artikla

Unioni myöntää Technical University of Denmark -korkeakoulun alaisen National Veterinary Institute -laitoksen Department of Poultry, Fish and Fur Animals -osastolle, Århus, Tanska, taloudellista tukea kalatautien osalta.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 350 000 euroa.

20 artikla

Euroopan unioni myöntää laboratoriolle IFREMER, La Tremblade, Ranska, taloudellista tukea simpukoiden tautien osalta.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 200 000 euroa.

21 artikla

Unioni myöntää laboratoriolle Institut für Virologie der Tierärztlichen Hochschule Hannover, Hannover, Saksa, taloudellista tukea klassisen sikaruton osalta.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 388 000 euroa.

22 artikla

Unioni myöntää laboratoriolle Centro de Investigación en Sanidad Animal, Valdeolmos, Espanja, taloudellista tukea afrikkalaisen sikaruton osalta.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 317 000 euroa.

23 artikla

Unioni myöntää laboratoriolle INTERBULL Centre, Department of Animal Breeding and Genetics – SLU, Swedish University of Agricultural Sciences, Uppsala, Ruotsi, taloudellista tukea yhteistyöhön puhdasrotuisia jalostusnautoja koskevien testausmenetelmien ja niiden tulosten arvioinnin yhtenäistämiseksi.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 150 000 euroa.

24 artikla

Unioni myöntää ANSES-viraston alaisuuteen kuuluvalle laboratoriolle Laboratoire de santé animale, Maisons-Alfort, Ranska, taloudellista tukea luomistaudin osalta.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 299 000 euroa.

25 artikla

Unioni myöntää ANSES-viraston alaisuuteen kuuluvalle laboratoriolle Laboratoire de santé animale, Maisons Alfort / Laboratoire de pathologie équine, Dozulé, Maisons-Alfort, Ranska, taloudellista tukea muiden hevoseläinten tautien kuin afrikkalaisen hevosruton osalta.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 559 000 euroa.

26 artikla

Unioni myöntää ANSES-viraston alaisuuteen kuuluvalle laboratoriolle Laboratoire de la rage et de la faune sauvage, Malzèville, Ranska, taloudellista tukea raivotaudin osalta.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 282 000 euroa.

27 artikla

Unioni myöntää Universidad Complutense de Madridiin kuuluvalle laboratoriolle Centro de Vigilancia Sanitaria Veterinaria (VISAVET), Madrid, Espanja, taloudellista tukea tuberkuloosin osalta.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 260 000 euroa.

28 artikla

Unioni myöntää ANSES-viraston alaisuuteen kuuluvalle laboratoriolle Laboratoire de Sophia-Antipolis, Sophia-Antipolis, Ranska, taloudellista tukea mehiläisten terveyttä varten.

Kyseinen taloudellinen tuki saa olla 1 päivän tammikuuta 2014 ja 31 päivän joulukuuta 2014 välisenä ajanjaksona enintään 422 000 euroa.

29 artikla

Unioni myöntää Geelissä, Belgiassa, sijaitsevalle Euroopan komission Yhteiselle tutkimuskeskukselle taloudellista tukea 1 päivän tammikuuta 2014 ja 31 päivän joulukuuta 2014 väliselle ajanjaksolle seuraaviin toimiin:

a) rehuissa ja elintarvikkeissa esiintyviä raskasmetalleja koskevat toimet; kyseinen taloudellinen tuki saa olla enintään 239 000 euroa.

b) mykotoksiineihin liittyvät toimet; kyseinen taloudellinen tuki saa olla enintään 271 000 euroa;

c) polysyklisiin aromaattisiin hiilivetyihin (PAH) liittyvät toimet; kyseinen taloudellinen tuki saa olla enintään 269 000 euroa;

d) eläinten ravinnossa käytettäviin lisäaineisiin liittyvät toimet; kyseinen taloudellinen tuki saa olla enintään 71 000 euroa.

30 artikla

Unioni myöntää Isprassa, Italiassa, sijaitsevalle Euroopan komission Yhteiselle tutkimuskeskukselle taloudellista tukea 1 päivän tammikuuta 2014 ja 31 päivän joulukuuta 2014 väliselle ajanjaksolle seuraaviin toimiin:

a) elintarvikkeiden kanssa kosketuksiin joutuvia materiaaleja ja tarvikkeita koskevat toimet; kyseinen taloudellinen tuki saa olla enintään 380 000 euroa;

b) muuntogeenisiin organismeihin liittyvät toimet; kyseinen taloudellinen tuki saa olla enintään 410 000 euroa.

31 artikla

Edellä 1–30 artiklassa tarkoitettu unionin taloudellinen tuki on 100 prosenttia tukikelpoisista kustannuksista tässä päätöksessä myönnetyn EU:n taloudellisen tuen rajoissa.

32 artikla

Tämä päätös on varainhoitoasetuksen 84 artiklassa tarkoitettu rahoituspäätös.

33 artikla

Tämä päätös on osoitettu liitteessä luetelluille laboratorioille.

Tehty Brysselissä 17 päivänä tammikuuta 2014. Komission puolesta Tonio BORG Komission jäsen

(1) EUVL L 155, 18.6.2009, s. 30.

(2) EUVL L 165, 30.4.2004, s. 1.

(3) Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).

(4) Komission delegoitu asetus (EU) N:o 1268/2012, annettu 29 päivänä lokakuuta 2012, unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä (EUVL L 362, 31.12.2012, s. 1).

(5) Komission täytäntöönpanoasetus (EU) N:o 135/2013, annettu 18 päivänä helmikuuta 2013, neuvoston päätöksen 2009/470/EY täytäntöönpanemiseksi rehuja ja elintarvikkeita sekä eläinten terveyttä varten nimetyille EU:n vertailulaboratorioille myönnettävän unionin rahoitustuen osalta annetun täytäntöönpanoasetuksen (EU) N:o 926/2011 muuttamisesta (EUVL L 46, 19.2.2013, s. 8).

(6) Komission täytäntöönpanoasetus (EU) N:o 926/2011, annettu 12 päivänä syyskuuta 2011, neuvoston päätöksen 2009/470/EY täytäntöönpanemiseksi rehuja ja elintarvikkeita sekä eläinten terveyttä varten nimetyille EU:n vertailulaboratorioille myönnettävän unionin rahoitustuen osalta (EUVL L 241, 17.9.2011, s. 2).